1941 թուականին, Մեծի Տանն Կիլիկիոյ Կաթողիկոսութեան Միաբանական Ժողովը ընթացք տալով Բերիոյ Թեմի առաջարկին՝ շրջանի կարեւորութիւնը նկատի առնելով, որոշած է հաստատել Ճեզիրէի Հայոց Առաջնորդական Փոխանորդութիւնը, որ իրականացած է 1942 թուականին, նստավայր ունենալով Գամիշլին. բոլոր ազգային գործերը կեդրոնացած են հոն, առաջնորդարանի չափ գործեր վարելով: Բերիոյ Թեմին ենթակայ են.- Ճեզիրէի Առաջնորդական Փոխանորդութիւն` որ կ’ընդգրկէ Գամիշլի, ալ-Մէլքիէ (Տերիք), Րաս ուլ-Էյն եւ Հասաքէ կամ Հասիչէ (նախապէս Ճեզիրէի տարածքին գտնուող ամբողջ վայրերը, որ հայ կը գտնուէր, ինչպէս՝ Ամուտա, Տերպեսիէ, Թել Պրագ եւ այլն):